جل شکتی وزارت
پانی کی قلت کو دور کرنے سے متعلق انتظامات
جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں بتایاکہ کسی بھی خطے یا ملک کی اوسط سالانہ پانی کی دستیابی کا زیادہ تر انحصار ہائیڈرو میٹرولوجیکل اور ارضیاتی عوامل پر ہوتا ہے۔ تاہم، فی شخص پانی کی دستیابی کسی ملک کی آبادی پر منحصر ہے۔ آبادی میں اضافے کی وجہ سے ملک میں فی کس پانی کی دستیابی کم ہو رہی ہے۔ بارش کے وقتی اور مقامی تغیرات کی وجہ سے، ملک کے بہت سے خطوں میں پانی کی دستیابی قومی اوسط سے کم ہے اور شاید پانی کی قلت کے تعلق سے نا موافق حالات کا سامنا ہے۔
ایک ریاستی موضوع ہونے کے ناطے پانی کے تعلق سے آبی وسائل کے بڑھانے، تحفظ اور موثر انتظام و انصرام کے اقدامات بنیادی طور پر متعلقہ ریاستی حکومتوں کے ذریعے کئے جاتے ہیں اور ریاستی حکومتوں کی کوششوں کی تکمیل کے لیے مرکزی حکومت مختلف اسکیموں اور پروگراموں کے ذریعے انہیں تکنیکی اور مالی مدد فراہم کی جاتی ہے۔
حکومت ہند، ریاست کے ساتھ ا شتراک میں، 2024 تک ملک کے ہر دیہی گھر میں نل کے ذریعہ پانی کی فراہمی کے لئے جل جیون مشن  کو نافذ کر رہی ہے۔
بھارتی حکومت نے یکم اکتوبر 2021 کو AMRUT 2.0 شروع کیا ہے، جس کے تحت ملک کے تمام قانون کے تحت آنے والے قصبوں کا احاطہ کیا گیا ہے تاکہ پانی کی فراہمی کی عالمی کوریج کو یقینی بنایا جا سکے اور شہروں کو’محفوظ پانی ‘ فراہم کیا جا سکے۔
بھارتی حکومت پانی کے زیادہ سے زیادہ استعمال کو یقینی بنانے کے لیے، حکومت ہند 16-2015کے بعد سے پردھان منتری کرشی سنچائی یوجنا نافذ کر رہی ہے۔17-2016 کے دوران پی ایم کے ایس وائی –ایکسرلیریٹیڈ اریگیشن پروگرام  کے تحت، 99 جاری بڑے/درمیانے آبپاشی پروجیکٹوں کو ریاستوں کے ساتھ صلاح مشورہ کیے جانے کو ترجیح دی گئی۔ ان منصوبوں میں سے، اے آئی بی پی کے 50 ترجیحی منصوبوں کے کام کے مکمل ہونے کی خبر ہے۔ 2016-17 سے 2021-2022 کے دوران ان پروجیکٹوں کے لیے بالترتیب 13,754 کروڑ روپے اور 28,423 کروڑ روپے کی کل مرکزی امداد  اور ریاستی حصہ  کے ذریعے قرض فراہم کیے گئے ہیں۔ 2016-17 سے 2021-2022 کے دوران ملک میں ان پروجیکٹوں کی عمل آوری سے 24.35 لاکھ ہیکٹر کی اضافی آبپاشی کی صلاحیت حاصل ہونے کی خبر ہے۔بھارتی حکومت نے 2021-22 سے 2025-26 کی مدت کے لیے پی ایم کے ایس وائی کی توسیع کی منظوری دے دی ہے، جس کی مجموعی لاگت93,068.56 کروڑ روپے ہے۔
پی ایم کے ایس وائی-اے آئی بی پی کے علاوہ مہاراشٹر، رینوکاجی، لکھوار، شاہ پور کانڈی اور پولاورم نیشنل پروجیکٹس اور پنجاب کے راجستھان فیڈر اور سرہند فیڈر کی پھر سے صف بندی کے لیے خصوصی پیکیج کے تحت مرکزی امداد بھی فراہم کی جا رہی ہے۔ 2018-19 سے 2021-22 کے دوران، مہاراشٹر کے لیے خصوصی پیکیج کے ذریعے 1.35 لاکھ ہیکٹر کی آبپاشی کی صلاحیت فراہم کی گئی ہے اور راجستھان فیڈر اور پنجاب کے سرہند فیڈر کے ذریعے 0.77 لاکھ ہیکٹر آبپاشی کی صلاحیت کو مستحکم کیا گیا ہے۔
کمان ایریا ڈیولپمنٹ اینڈ واٹر مینجمنٹ  پروگرام کو 2015-16 کے بعد سے پی ایم کے ایس وائی - ہر کھیت کو پانی کے تحت لایا گیا ہے۔ سی اے ڈی کے کاموں کو شروع کرنے کا بنیادی مقصد پیدا شدہ آبپاشی کی صلاحیت کے استعمال کو بڑھانا، اورمشترک آبپاشی کے انتظام  کے ذریعے پائیدار بنیادوں پر زرعی پیداوار کو بہتر بنانا ہے۔ مالی سال 2016-17 سے مالی سال 2021-22 کے دوران، سی اے ڈی ڈبلیو ایم، پروجیکٹوں کے لیے 2855.63 کروڑ روپے کا سی اے جاری کیا گیا ہے اور ریاستوں کے ذریعہ 16.41 لاکھ ہیکٹر کے سی سی اے میں پیشرفت کے ساتھ 5620 کروڑ روپے کی اطلاع دی گئی ہے۔
اٹل بھوجل یوجنا کو جو بھارتی حکومت کی 6000 کروڑ روپے کی لاگت کی مرکزی سیکٹر کی ایک اسکیم ہے، کمیونٹی کی شراکت داری پر توجہ مرکوز کرتے ہوئے اور زیر زمین پانی کے پائیدار انتظام کے لیے نشاندہی کئے گئے پانی کی قلت والے علاقوں میں کارروائیوں کے مطالبے کے ساتھ نافذ کیا جارہا ہے ۔ یہ اسکیم سات ریاستوں ہریانہ، گجرات، کرناٹک، مدھیہ پردیش، مہاراشٹر، راجستھان اور اتر پردیش میں شروع کی جا رہی ہے۔
پانی کے استعمال کی صلاحیت کو بڑھانے سے متعلق بیورو  کا قیام آبپاشی، صنعتی اور گھریلو سیکٹر میں پانی کے موثر استعمال کے فروغ، ضابطے اور کنٹرول کے لیے کیا گیا ہے۔مذکورہ بیورو ملک میں مختلف شعبوں یعنی آبپاشی، پینے کے پانی کی فراہمی، بجلی کی پیداوار، صنعتوں وغیرہ میں پانی کے استعمال کی کارکردگی کو بہتر بنانے کے لیے موثر ہوگا۔
’’صحیح فصل" مہم شروع کی گئی تھی تاکہ پانی کی قلت والے علاقوں میں کسانوں کو ایسی فصلیں اگانے کی طرف راغب کیا جا سکے جس میں پانی کی ضرورت نہیں ہو،مگر ان میں پانی کا استعمال بہت ہی مؤثر طریقے سے کیا جائے اور جنہیں معاشی طور پر معاوضہ بھی حاصل ہے نیز یہ فصلیں صحت مند اور غذائیت سے بھرپور ہیں اور علاقے کی زرعی آب و ہوا کی ہائیڈرو خصوصیات کے مطابق اور ماحول دوست بھی ہیں۔
مشن امرت سروور کا آغاز 24 اپریل 2022 کو قومی پنچایتی راج کے دن کے موقع پر آزادی کا امرت مہوتسو تقریبات کے ایک حصے کے طور پر کیا گیا تھا جس کا مقصد مستقبل کے لیے پانی کو محفوظ کرنا ہے۔ مذکورہ مشن کا مقصد ملک کے ہر ضلع میں 75 آبی ذخائر کو فروغ دینا اور ان کی تجدید کرنا ہے۔
جل شکتی ابھیان  کا انعقاد 2019 میں ملک کے 256 پانی کے قلت والے اضلاع کے 2836 بلاکوں میں سے 1592 بلاکوں میں کیا گیا تھا اور اسے 2021 میں "جل شکتی ابھیان کے اس موضوع کے تحت توسیع دی گئی تھی کہ ’’بارش کے پانی کو ذخیرہ کرو - جہاں یہ ہوتی ہے جب یہ ہوتی ہے‘‘ تاکہ ملک کے سبھی اضلاع کے  کے تمام بلاکوں کا احاطہ کیا جاسکے۔
"جل شکتی ابھیان: بارانی پانی کو محفوظ کرو  مہم جے ایس ایس ایز کی تیسری سیریز کی تیسری، 29.3.2022 کو شروع کی گئی تاکہ تمام اضلاع  کے سبھی بلاکس کا احاطہ کیا جا سکے۔ اس مہم میں مرکوز سرگرمیوں میں جو سرگرمیاں شامل ہیں، ان میں  پانی کا تحفظ اور بارش کے پانی کی ذخیرہ کاری  تمام آبی ذخائر کی گنتی، جیو ٹیگنگ اور انوینٹری بنانا؛ اس کی بنیاد پر پانی کے تحفظ کے لیے سائنسی منصوبوں کی تیاری  تمام اضلاع میں جل شکتی کیندروں کا قیام  زیادہ شجرکاری اور  بیداری پیدا کرنا شامل ہیں۔
پانی کی کمی کو کنٹرول کرنے اور بارش کے پانی کی ذخیرہ کاری/ تحفظ کو فروغ دینے کے لیے مرکزی حکومت کے ذریعے کئے گئے اہم اقدامات:
http://jalshaktidowr.gov.in/sites/default/files/Steps%20taken%20by%20the %20Central%20Govt%20for%20water_depletion_july2022.pdf
پر دستیاب ہیں۔